มีโรคประจำตัวค่ะ เป็นโรคเลือดจาง(เคยมีประวัติความดันขึ้นสูง เนื่องจากครรภ์เป็นพิษขั้นรุนแรง) ตอนนี้เป็นแม่ให้นมลูก น้องจะ5เดือนแล้วค่ะ กินนมแม่อย่างเดียว แต่ปัญหาคือ ช่วงนี้เวียนหัวบ่อย สมองมันเบลอๆ มึนๆ นอนพักก็ไม่หาย ทานยาแก้เวียนหัวก็ไม่ดีขึ้น อยากทราบว่าอันตรายมากไหมคะ มีวิธีแก้เบื้องต้นไหมคะ ส่วนตัวพักผ่อน นอน8-9ชั่วโมงต่อวัน ทานอาหารตรงเวลาทุกวัน อาการนี้เพิ่งเป็น2-3วันค่ะ
สวัสดีค่ะ อาการเวียนหัวแบ่งออกเป็น1. กลุ่มที่มีอาการมึนงง มึนหัว หรือรู้สึกเวียนหัวเพียงอย่างเดียว โดยไม่มีอาการบ้านหมุน หรือสิ่งรอบตัวหมุน อาจรู้สึกเหมือนศีรษะเบาๆ ลอยๆ คล้ายจะหน้ามืด และอาจทำให้รู้สึกใจสั่น หัวใจเต้นเร็วได้ อาการแบบนี้มักสัมพันธ์กับแรงดันเลือดและปริมาณเลือดที่ไปเลี้ยงสมองไม่เพียงพอ สาเหตุได้แก่- การเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที มักพบในผู้สูงอายุ หรือมีโรคประจำตัว เช่น ความดันโลหิตสูง โรคหัวใจ- จากการขาดน้ำในร่างกาย เช่น ไข้ ท้องเสีย อาเจียน เสียเลือดประจำเดือนมากกว่าปกติ- มีภาวะโลหิตจางเกร็ดเลือดสูง- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ2.อาการเวียนศีรษะแบบบ้านหมุน(vertigo) คืออาการที่รู้สึกเหมือนสิ่งแวดล้อมรอบตัวหมุนได้ แม้ว่าจะยืนหรือนั่งอยู่กับที่หรือตัวเองหมุน ทั้งที่ไม่มีการเคลื่อนไหวใด ๆ มีเดินเซ ล้ม หรือทรงตัวไม่ได้ รวมไปถึงรู้สึกคลื่นไส้ อาเจียน มีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหู สาเหตุได้แก่- โรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน โรคน้ำในหูไม่เท่ากันหูชั้นในอักเสบ มีการติดเชื้อของหูชั้นกลาง เป็นต้น- เนื้องอกของประสาททรงตัว- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูงความดันโลหิตสูงสูบบุหรี่ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นหากได้พักผ่อนอย่างเพียงพอแล้ว ทานอาหารและดื่มน้ำมากพอ และไม่ได้มีความเครียด ไม่ได้ดื่มเครื่องดื่มที่มีแอลกอฮอล์และคาเฟอีน หรือทานยาบางอย่างอยู่ และหากได้ทานยาแก้เวียนหัวแล้ว อาการยังไม่บรรเทาแนะนำให้ไปพบแพทย์เพื่อตรวจหาสาเหตุค่ะ ซึ่งการที่เคยมีประวัติเคยเป็นโรคโลหิตจางมาก่อน อาการเวียนหัวที่เป็นอยู่ก็อาจเกิดจากการมีโลหิตจางที่เพิ่มมากขึ้นก็ได้ค่ะ หรือหากเคยมีประวัติครรภ์เป็นพิษ ก็อาจเกิดจากมีความดันโลหิตสูงอยู่ ทำให้หลอดเลือดแดงแข็ง และเลือดไปเลี้ยงสมองไม่พอได้ ทำให้เกิดอาการเวียนหัวตามมาค่ะ